Diari Oficial de la Generalitat Valenciana


Sumari del DOGV 7727, del 24-02-2016 (2016/1271)

RESOLUCIÓ de 17 de febrer de 2016, del director general d'Esport, per la qual es convoca el Programa de Formació Permanent 2016 de l'Escola de l'Esport de la Generalitat, dirigit a la formació d'entrenadors i tècnics esportius.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7727

Data del DOGV
:   24-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1271


Data del document
:   17-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 17 de febrer de 2016, del director general d'Esport, per la qual es convoca el Programa de Formació Permanent 2016 de l'Escola de l'Esport de la Generalitat, dirigit a la formació d'entrenadors i tècnics esportius. [2016/1271]  
La Llei 2/2011, de 22 de març, de la Generalitat, de l'Esport i de l'Activitat Física de la Comunitat Valenciana, estableix dins dels seus principis rectors que les administracions públiques de la Comunitat Valenciana, dins de les seues competències, promocionaran la formació i investigació en l'esport i ciències relacionades amb aquest.  
El Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, estableix en l'article 24 que, dins de les funcions de la Direcció General d'Esport, es troba la de promoure accions de caràcter formatiu amb l'objecte de ressaltar els valors de l'esport i la qualificació dels seus quadres tècnics.  
  
Com a resposta a l'articulat exposat, la Direcció General d'Esport, per mitjà de l'Escola de l'Esport de la Generalitat, convoca l'oferta formativa que conté aquesta resolució, a fi de satisfer les expectatives i interessos de les persones o entitats vinculades al sector esportiu, fomentant la formació de tots ells, ja que la seua qualificació és un element més que contribueix a la qualitat i contínua actualització en l'àmbit de l'activitat física i l'esport.  
En virtut de les competències en matèria d'esport i d'acord amb l'article 70 de la Llei 5/1983, de 30 de desembre, del Consell, i l'article 24 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Aprovar les bases establides en l'annex I d'aquesta resolució, per les quals es regula el Programa de Formació Permanent 2016 de l'Escola de l'Esport de la Generalitat.  
  
Segon  
Convocar el Programa de Formació Permanent 2016 de l'Escola de l'Esport de la Generalitat dirigit als col·lectius relacionats amb l'àmbit de l'activitat física i esportiva, detallats en l'annex II d'aquesta resolució.  
  
Tercer  
El finançament del Programa de Formació Permanent 2016 de l'Escola de l'Esport de la Generalitat es farà a càrrec del capítol II, dels Pressupostos de la Generalitat per a 2016, programa pressupostari 457.10, foment de l'activitat esportiva, sense que supose un increment pressupostari d'aquest.  
  
Quart  
Publicar en el Diari Oficial de la Comunitat Valenciana aquesta resolució.  
  
Contra aquesta resolució, que no posa fi a la via administrativa, es podrà interposar un recurs d'alçada davant del secretari autonòmic de Cultura i Esport en el termini d'un mes a comptar de l'endemà de la seua notificació, de conformitat amb el que disposen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 17 de febrer de 2016. El director general d'Esport: Josep Miquel Moya Torres.  
  
  
ANNEX I  
Bases reguladores del Programa de Formació Permanent 2016 de l'Escola de l'Esport de la Generalitat  
  
Primera. Condicions generals  
Podrà participar en el Programa de Formació Permanent 2016 de l'Escola de l'Esport de la Generalitat tota persona que s'inscriga en l'activitat formativa corresponent, i complisca els requisits establits en les bases reguladores reflectides en aquest annex, i en l'annex II, d'aquesta resolució.  
  
Segona. Formalització d'inscripció i termini  
1. La inscripció es realitzarà exclusivament de forma en línia a través de la pàgina web http://www.ceice.gva.es/web/deporte, en l'apartat de formació/formació permanent, enviant el formulari de sol·licitud disponible per a cada una de les activitats formatives, i dins del termini establit per a cada una d'aquestes.  
2. Els terminis de presentació de sol·licituds via en línia queden detallats per a cada una de les activitats formatives en l'annex II d'aquesta resolució. Fora d'aquest termini no s'admetran inscripcions.  
3. L'Escola de l'Esport de la Generalitat, amb seu en la Direcció General d'Esport, i la Secció d'Activitat Física i Esport de les direccions territorials de la Conselleria d'Educació, Investigació, Cultura i Esport, posaran a disposició dels usuaris els seus mitjans i instal·lacions per a facilitar la inscripció. També es podrà sol·licitar segons el que preveu l'article 38 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i ho comunicarà a l'òrgan instructor perquè així puga ser previst en data.  
  
4. En cas que la sol·licitud no reunira els requisits exigits, es requerirà la persona interessada perquè esmene la falta o acompanye els documents preceptius, de conformitat amb allò que disposa l'article 71 de la Llei 30/1992.  
  
Tercera. Quotes d'assistents i criteris de selecció  
1. Per a cada activitat formativa s'estableix una quota de places que es correspon amb les places oferides en aquesta resolució, i que es troben recollides en l'annex II.  
2. En algunes de les activitats formatives detallades en l'annex II, es requerirà a la persona interessada el compliment de determinada titulació acadèmica, formació professional, formació esportiva, pertinença a col·lectius determinats, o d'una altra índole, que condicionaran la participació en aquesta activitat al compliment dels requisits establits.  
  
La persona interessada haurà d'aportar a l'Escola de l'Esport de la Generalitat la documentació que acredite el compliment dels criteris exigits per a aquesta activitat formativa. L'incompliment d'aquest tràmit donarà lloc a l'exclusió de la persona interessada per a l'activitat formativa.  
3. La selecció de l'alumnat que complisca els requisits acadèmics, professionals, o d'una altra índole, que condicionen la participació per a cada activitat formativa, i que s'estableixen en l'annex II, es realitzarà per estricte ordre de recepció de les sol·licituds fins que es cobrisca el nombre de places determinat per a cada una de les activitats formatives. Excepcionalment, per a algunes de les activitats formatives detallades en l'annex II, es podran establir criteris de selecció diferents.  
  
4. Als alumnes seleccionats se'ls concedirà un termini de 72 hores per a acreditar el pagament de la taxa establida i acreditar documentalment el compliment dels criteris exigits per a aquesta activitat formativa.  
  
Quarta. Admissió de sol·licitants  
1. Una vegada realitzada la selecció de l'alumnat, conforme s'estableix en la base tercera, i aprovada pel director general d'Esport, es publicarà en la pàgina web http://www.ceice.gva.es/web/deporte, en l'apartat de formació/formació permanent, el llistat de persones seleccionades per a participar en cada una de les activitats formatives.  
Amb la resta de sol·licitants que no hagen sigut seleccionats, es publicarà una llista d'espera ordenada per ordre de preferència a fi d'optar a les possibles places que pogueren quedar vacants abans de l'inici de l'activitat formativa.  
S'estableix un termini de 72 hores per a efectuar l'ingrés bancari de la taxa establida per a aquesta activitat formativa que s'iniciarà l'endemà de la publicació de la llista.  
2. Una vegada realitzat l'ingrés bancari de la taxa, i dins del termini de 72 hores establit en el paràgraf anterior, les persones interessades hauran d'enviar a l'adreça del correu electrònic escola\_esport\_nym@zfg.ae, o remetre al fax 879 928 307 de la Direcció General d'Esport la documentació següent:  
a) Còpia del justificant de l'ingrés bancari de la taxa i justificant de la bonificació corresponent de la taxa, si és el cas.  
b) Còpia de la documentació que acredite el compliment dels requisits establits per a participar en eixa activitat formativa.  
L'incompliment dels tràmits establits en el paràgraf anterior suposarà l'exclusió per a l'activitat formativa i quedarà disponible la plaça per a una altra persona interessada. La vacant es cobrirà amb qui estiga inscrit en la llista d'espera conforme a l'ordre establit de preferència.  
  
  
Cinquena. Pagament de taxes  
1. La inscripció en les activitats formatives d'aquesta resolució que es programen de pagament comportarà el pagament de la taxa establida en l'article 45 de la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, que haurà de ser pagada abans de l'inici de l'activitat formativa. Qualsevol altra despesa que genere l'assistència i participació en aquest anirà a càrrec de cada participant.  
2. L'alumnat amb la condició d'esportistes d'elit de la Comunitat Valenciana, qui siga membre de família nombrosa de categoria general o de família monoparental de categoria general tindran una bonificació del 50 % de la taxa i tindran una exempció de taxa per a qui siga membre de família nombrosa o família monoparental de categoria especial.  
  
Per a acreditar la condició o condicions del paràgraf anterior la persona interessada haurà de:  
a) Esportista d'elit: només haurà d'indicar-ho.  
b) Família nombrosa: haurà de presentar el carnet de família nombrosa.  
c) Família monoparental: haurà de presentar el carnet de família monoparental.  
3. En l'imprés que s'emplene per a efectuar el pagament de la taxa per mitjà d'ingrés bancari, la persona declarant del pagament haurà de coincidir amb la persona admesa per a l'activitat formativa.  
4. Una vegada realitzat l'ingrés de la taxa, amb caràcter general, no s'admetran devolucions.  
No obstant això, conforme s'estableix en l'article 9, del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat, procedirà la devolució de l'import de la taxa quan aquesta s'haja ingressat amb caràcter previ a la realització de l'activitat formativa de què es tracte, i aquesta realització no es produïsca finalment per causes no imputables, directament o indirectament, al subjecte passiu, i quan la no-realització de l'activitat formativa tinga el seu origen en causa de força major, la devolució del qual procedirà únicament amb la sol·licitud prèvia de la persona interessada, sempre que aquesta prove suficientment aquesta força major.  
  
Sisena. Assistència i certificat de les activitats formatives  
1. Activitats formatives presencials.  
En les activitats formatives presencials s'haurà d'acreditar l'assistència almenys al 80 % del total d'hores lectives de l'activitat per a rebre el certificat d'assistència i aprofitament.  
Aquell alumnat que participe i supere activitats formatives presencials per 20 o més hores podrà sol·licitar al final del programa un certificat conjunt pel total d'hores en els casos en què així es dispose.  
  
En cas de no superar-les, s'obtindria únicament un certificat d'assistència.  
2. Activitats formatives semipresencials.  
Totes les activitats formatives semipresencials organitzades per l'Escola de l'Esport de la Generalitat incorporen dos parts: sessió presencial i continguts en línia.  
a) Sessió presencial: l'assistència a la part presencial serà obligatòria, i hauran de complir el requisit d'assistència al 80 % d'hores lectives que formen part de l'activitat.  
b) Continguts en línia: en combinació amb la part presencial s'impartiran continguts a través del campus virtual de l'Escola de l'Esport de la Generalitat. Per a això l'alumnat haurà de disposar de l'equip i les eines informàtiques necessàries.  
S'expedirà un certificat d'aprofitament del curs a l'alumne participant en les activitats formatives semipresencials sempre que es complisca el requisit d'assistència establit en la lletra a, i complisca els criteris d'avaluació establits per a cada activitat formativa.  
  
La realització de l'acció formativa en línia no serà suficient per a obtindre el certificat sense l'assistència a la sessió o sessions presencials que es determinen en la programació.  
  
Setena. Possible anul·lació de les activitats  
L'Escola de l'Esport de la Generalitat podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50 % de les places oferides.  
  
Huitena. Òrgan instructor  
La Direcció General d'Esport serà l'encarregada d'aplicar aquestes bases, així com d'adoptar aquelles mesures en els casos no previstos en aquestes que s'estimen necessàries per al satisfactori desenvolupament d'aquest programa.  
  
  
ANNEX II  
Programa de Formació Permanent 2016 de l'Escola de l'Esport de la Generalitat. Activitats formatives  
  
Acció formativa: jornada.  
Nom de l'activitat: Golbol inclusiu.  
Àrea temàtica: esport adaptat.  
Modalitat: presencial.  
Codi: JBG-AU-84-3924.  
Càrrega lectiva: 4 hores.  
Lloc de celebració: Alacant, Centre de Recursos Educatius (CRE) ONCE.  
Col·labora: ONCE - Alacant.  
Data de celebració: 14 de març de 2016, de 09.00 a 13.00 hores.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 8 de febrer al 8 de març de 2016, els dos inclosos.  
Nombre de places: 100.  
Direcció acadèmica: Secció d'Activitat Física i Esport d'Alacant.  
  
Professorat: Francisco Ureña Espinosa de los Monteros, llicenciat en Ciències de l'Activitat Física i l'Esport. Professor d'Educació Física d'Ensenyament Secundari.  
Patricio Pardo García, Diplomat en Magisteri i llicenciat en Psicopedagogia.  
Import de la taxa: gratuïta.  
Destinataris:  
- Professorat d'Educació Física en centres escolars i IES.  
- Monitors en equips esportius i clubs d'esport adaptat.  
- Persones que tinguen o cursen estudis relacionats amb l'activitat física.  
- Persones vinculades a l'àmbit de l'esport en general.  
- Entrenadors i tècnics esportius.  
  
Acció formativa: jornada.  
Nom de l'activitat: Programa Europeu Erasmus+: Esport.  
Àrea temàtica: gestió.  
Modalitat: presencial.  
Codi: WOP-BQ-74-5037.  
Càrrega lectiva: 3 hores.  
Lloc de celebració: València, Conselleria d'Educació, Investigació, Cultura i Esport.  
Col·labora: Servici de Coordinació de Fons Europeus. Conselleria d'Educació, Investigació, Cultura i Esport.  
Data de celebració: 25 de febrer de 2016, de 17.00 a 20.00 hores.  
  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 8 al 24 de febrer de 2016, els dos inclosos.  
  
Nombre de places: 100.  
Direcció acadèmica: Escola de l'Esport de la Generalitat.  
Professorat: José Luis Terreros Blanco, subdirector adjunt del Gabinet del president del Consell Superior d'Esports i assistents a taula redona.  
Import de la taxa: gratuïta.  
Destinataris:  
- Organismes públics encarregats de l'esport local, regional o nacional.  
- Organitzacions esportives a nivell local, regional, nacional europeu o internacional.  
- Clubs esportius.  
- Organitzacions actives en el foment de l'activitat física.  
- Organitzacions actives en l'àmbit de l'educació, la formació o la joventut.  
  
Acció formativa: curs.  
Nom de l'activitat: Desenvolupa la teua intel·ligència emocional.  
Àrea temàtica: Educació.  
Modalitat: en línia.  
Codi: ALI-MV-60-6697.  
Càrrega lectiva: 4 hores en línia.  
Lloc de celebració: Plataforma SAPS Generalitat Valenciana.  
Dates de celebració: del 29 de febrer a l'11 de març de 2016.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 8 al 25 de febrer de 2016, els dos inclosos.  
  
Nombre de places: 100.  
Adreça acadèmica: Emilio Hernández Núñez.  
Professorat: Emilio Hernández Núñez, llicenciat en Psicologia, Universitat de València.  
Rafael Antich Castellano, llicenciat en Psicologia, Universitat de València.  
Import de la taxa: gratuïta.  
Titulacions exigides i destinataris:  
- Entrenadors i tècnics esportius.  
- Educadors, mestres, professors, pares de família o persones interessades.  
- Persones que tinguen o cursen estudis relacionats amb l'activitat física.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Gestió d'una federació esportiva. Un cas pràctic.  
  
Àrea temàtica: gestió.  
Modalitat: presencial.  
Codi: NDU-IK-32-7991.  
Càrrega lectiva: 10 hores.  
Lloc de celebració: València, Conselleria d'Educació, Investigació, Cultura i Esport.  
Dates de celebració: 8 i 9 de març de 2016, de 09.00 a 14.00 hores.  
  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 15 de febrer al 4 de març de 2016, els dos inclosos.  
Nombre de places: 70.  
Adreça acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Organismes públics encarregats de l'esport local, regional o nacional.  
- Organitzacions esportives a nivell local, regional o nacional.  
- Clubs esportius.  
  
Acció formativa: curs  
Nom de l'activitat: Tècniques per al control de l'ansietat i millora del rendiment esportiu a través de l'entrenament.  
Àrea temàtica: Rendiment.  
Modalitat: presencial.  
Codi: DVI-WU-79-4218.  
Càrrega lectiva: 10 hores.  
Lloc de celebració: València, CSE Intendent Pineda (palau de Pineda).  
Col·labora: CSE Intendent Pineda (palau de Pineda).  
Dates de celebració: 21 i 22 de març de 2016, de 15.30 a 20.30 hores.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 15 de febrer al 8 de març de 2016, els dos inclosos.  
Nombre de places: 20.  
Direcció acadèmica: Marta Alba Pereda.  
Professorat: Marta Alba Pereda. Doctora en Educació per la Universitat Complutense de Madrid.  
Import de la taxa: 24,56 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Entrenadors i gestors esportius d'entitats esportives.  
- Esportistes afiliats a les federacions esportives de la Comunitat Valenciana.  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: La mediació esportiva. El valor dels acords.  
  
Àrea temàtica: Educació.  
Modalitat: presencial.  
Codi: KQK-SC-27-2777.  
Càrrega lectiva: 5 hores.  
Lloc de celebració: València, CSE Intendent Pineda (palau de Pineda).  
Col·labora: CSE Intendent Pineda (palau de Pineda).  
Data de celebració: 7 d'abril de 2016, de 15.30 a 20.30 hores  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: de l'1 al 25 de març de 2016, els dos inclosos.  
Nombre de places: 40  
Direcció acadèmica: Ángeles Grau Barrera.  
Professorat: Ángeles Grau Barrera, llicenciada en Dret. Postgrau d'expert en Mediació, Arbitratge i Conciliació en la Universitat Europea de València.   
Import de la taxa: 16,34 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Monitors en equips esportius i clubs de base.  
- Representants de federacions, clubs i entitats esportives sense ànim de lucre.  
- Gestors de clubs i associacions esportives d'esport base.  
- Persones vinculades a l'àmbit de l'esport en general.  
- Entrenadors i tècnics esportius.  
Acció formativa: curs  
Nom de l'activitat: Comunicació per a l'èxit esportiu.  
Àrea temàtica: Gestió.  
Modalitat: presencial.  
Codi: IRY-XZ-23-0448.  
Càrrega lectiva: 10 hores.  
Lloc de celebració: València, CSE Intendent Pineda (palau de Pineda).  
Col·labora: CSE Intendent Pineda (palau de Pineda).  
Dates de celebració: 14 i 15 d'abril de 2016, de 15.30 a 20.30 hores.  
  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: de l'1 al 30 de març de 2016, els dos inclosos.  
Nombre de places: 20.  
Direcció acadèmica: Carles Herrero Bahamontes.  
Professorat: Carles Herrero Bahamontes, llicenciat en Periodisme, graduat en Lideratge Esportiu per CTI.  
Import de la taxa: 24,56 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Gestors esportius d'entitats públiques autonòmiques i locals.  
- Personal adscrit a les federacions esportives de la Comunitat Valenciana.  
- Gestors d'entitats esportives.  
- Persones que tinguen o cursen estudis relacionats amb l'activitat física.  
  
Acció formativa: jornada. Els divendres de l'esport.  
Nom de l'activitat: Instal·lacions esportives a la Comunitat Valenciana.  
Àrea temàtica: Gestió.  
Modalitat: presencial.  
Codi: PWS-JO-55-8486.  
Càrrega lectiva: 4 hores, de 09.30 a 13.30 hores.  
Lloc de celebració: València, edifici Culturarts, plaça de Viriat, s/n.  
Data de celebració: 1 d'abril de 2016.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: de l'1 al 31 de març de 2016, els dos inclosos.  
Nombre de places: 60.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Gestors d'instal·lacions esportives d'entitats públiques autonòmiques i locals.  
- Representants de federacions, ajuntaments, clubs i entitats esportives.  
- Persones que tinguen o cursen estudis relacionats amb l'arquitectura.  
  
Acció formativa: jornada. Els divendres de l'esport.  
Nom de l'activitat: Paper i influència dels entrenadors en la formació de jóvens esportistes.  
Àrea temàtica: Educació.  
Modalitat: presencial.  
Codi: MID-WY-53-4076.  
Càrrega lectiva: 4 hores, de 09.30 a 13.30 hores.  
Lloc de celebració: València, edifici Culturarts, plaça de Viriat, s/n.  
Data de celebració: 28 d'abril de 2016.  
Inscripció: en línia a través de la pàgina web http://www.ceice.gva.es/web/deporte, en el seu apartat de formació/formació permanent.  
Termini d'inscripció: de l'1 al 27 d'abril de 2016, els dos inclosos.  
Nombre de places: 60.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones que tinguen o cursen estudis relacionats amb l'activitat física.  
  
Acció formativa: curs.  
Nom de l'activitat: Valors en l'esport base. Bases per a un esport educatiu.  
Àrea temàtica: educació.  
Modalitat: en línia.  
Codi: QRA-GJ-83-9510.  
Càrrega lectiva: 4 hores en línia.  
Lloc de celebració: Plataforma SAPS Generalitat Valenciana.  
Dates de celebració: del 3 al 12 de maig de 2016.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: de l'1 al 25 d'abril de 2016, els dos inclosos.  
Nombre de places: 150.  
Direcció acadèmica: Melchor Gutiérrez San Martín.  
Professorat: Melchor Gutiérrez San Martín, doctor en Psicologia, professor de la Facultat de Ciències de l'Activitat Física i l'Esport, Universitat de València.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Valors en l'esport base. Bases per a un esport educatiu.  
Àrea temàtica: Educació.  
Modalitat: presencial.  
Codi: YJJ-OD-44-7162.  
Càrrega lectiva: 5 hores.  
Lloc de celebració: València, Conselleria d'Educació, Investigació, Cultura i Esport.  
Data de celebració: 13 de maig de 2016.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 8 d'abril al 4 de maig de 2016, els dos inclosos.  
Nombre de places: 70.  
Direcció acadèmica: Melchor Gutiérrez San Martín.  
Professorat: Melchor Gutiérrez San Martín, doctor en Psicologia, professor de la Facultat de Ciències de l'Activitat Física i l'Esport, Universitat de València.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones que tinguen o cursen estudis relacionats amb l'activitat física.  
  
Acció formativa: curs.  
Nom de l'activitat: Les entitats esportives i les xarxes socials: privacitat i aspectes legals en aquest entorn.  
Àrea temàtica: Gestió.  
Modalitat: presencial.  
Codi: FPC-EI-70-4563.  
Càrrega lectiva: 10 hores.  
Lloc de celebració: València, CSE Intendent Pineda (palau de Pineda).  
Col·labora: CSE Intendent Pineda (palau de Pineda).  
Dates de celebració: 26 i 27 de maig de 2016, de 15.30 a 20.30 hores.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 18 d'abril al 13 de maig de 2016, els dos inclosos.  
Nombre de places: 20.  
Direcció acadèmica: Cristina Martínez Segura.  
Professorat: Cristina Martínez Segura, tècnic informàtic especialista en noves tecnologies.  
Import de la taxa: 24,56 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Gestors esportius d'entitats públiques autonòmiques i locals.  
- Personal adscrit a les federacions esportives de la Comunitat Valenciana.  
- Gestors d'entitats esportives.  
- Persones que tinguen o cursen estudis relacionats amb l'activitat física.  
  
Acció formativa: jornada. Els divendres de l'esport.  
Nom de l'activitat: La preparació dels esportistes valencians per als JJOO/JJPP de Rio de Janeiro.  
Àrea temàtica: Rendiment.  
Modalitat: presencial.  
Codi: SHI-ZE-89-3210.  
Càrrega lectiva: 4 hores, de 09.30 a 13.30 hores.  
Lloc de celebració: València, edifici Culturarts, plaça de Viriat, s/n.  
Data de celebració: 26 de maig de 2016.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 25 d'abril al 25 de maig de 2016, els dos inclosos.  
Nombre de places: 60.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Persones que tinguen o cursen estudis relacionats amb la amb l'activitat física.  
  
Acció formativa: jornada. Els divendres de l'esport.  
Nom de l'activitat: Integració i inclusió social. Atenció a la diversitat en l'esport.  
Àrea temàtica: Educació.  
Modalitat: presencial.  
Codi: RDY-AJ-60-1095.  
Càrrega lectiva: 4 hores, de 09.30 a 13.30 hores.  
Lloc de celebració: València, edifici Culturarts, plaça de Viriat, s/n.  
Data de celebració: 30 de setembre de 2016.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: de l'1 al 29 de setembre de 2016, els dos inclosos.  
Nombre de places: 60.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Educadors, mestres, professors, pares de família o persones interessades.  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Activitat Física i Salut: evidència científica actual.  
Àrea temàtica: Salut.  
Modalitat: presencial.  
Codi: BKE-IM-87-1900.  
Càrrega lectiva: 4 hores.  
Lloc de celebració: Dénia.  
Data de celebració: 21 d'octubre de 2016, de 09.00 a 13.00 hores.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 12 de setembre al 14 d'octubre de 2016, els dos inclosos.  
Nombre de places: 100.  
Direcció acadèmica: Secció d'Activitat Física i Esport d'Alacant.  
  
Professorat: Juan Francisco Lisón Párraga, Doctor en Medicina. Doctor en Ciències de l'Activitat Física i l'Esport. http://www.ceice.gva.es/web/deporte director del Departament de Medicina de la Facultat de Ciències de la Salut. Universitat CEU Cardenal Herrera.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Monitors en equips esportius i clubs.  
- Persones que tinguen o cursen estudis relacionats amb l'activitat física.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Projecte esportiu de centre. Centres educatius promotors de l'activitat física i l'esport.  
Àrea temàtica: Educació.  
Modalitat: presencial.  
Codi: TTL-GO-39-9381.  
Càrrega lectiva: 10 hores.  
Lloc de celebració: Alacant, Centre de Tecnificació Esportiva.  
Data de celebració: 19 d'octubre de 2016.  
Inscripció: http://cefire.edu.gva.es  
Termini d'inscripció: des del 12 de setembre fins al 13 d'octubre de 2016.  
Nombre de places: 100.  
Direcció acadèmica: Servei de Formació Acadèmica del Professorat - Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris: equips directius i professorat d'educació física dels centres educatius d'Educació Primària i Secundària de la Comunitat Valenciana.  
  
Acció formativa: curs.  
Nom de l'activitat: Ús de les noves tecnologies en la planificació i control en la càrrega d'entrenament en esports individuals i col·lectius.  
  
Àrea temàtica: Rendiment.  
Modalitat: en línia i presencial.  
Codi: ORS-PP-15-3098.  
Càrrega lectiva: 20 hores en línia i 10 presencials.  
Lloc de celebració: Plataforma E-formació Escola de l'Esport.  
Dates de celebració: del 24 d'octubre al 26 de novembre de 2016.  
Data, lloc i càrrega horària de la 1a jornada presencial: 29 d'octubre de 2016, Servei d'Educació Física i Esports - Universitat de València, 5 hores lectives, de 09.00 a 14.00 hores.  
Data, lloc i càrrega horària de la 2a jornada presencial: 26 de novembre de 2016, aula d'informàtica FCAFE - Universitat de València, 5 hores lectives, de 09.00 a 14.00 hores.  
Col·labora: FCAFE i Servei d'Educació Física i Esports - Universitat de València.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 12 de setembre al 12 d'octubre de 2016, els dos inclosos.  
Nombre de places: 30.  
Direcció acadèmica: Florentino Huertas Olmedo.  
Professorat:  
Florentino Huertas Olmedo, professor de la FCCAFD de la Universitat Catòlica de València. Javier Zahonero Miralles, professor de la FCCAFD de la Universitat Catòlica de València.  
Dídac Navarro Martínez, professor de la FCCAFD de la Universitat Catòlica de València.  
José Vicente Sánchez Alarcos Díaz-Pintado, professor de la FCCAFD de la Universitat Catòlica de València.  
José M.ª González Ravé, professor de la FCCAFD de la Universitat de Castella-la Manxa.  
Import de la taxa: 57,44 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Titulacions exigides i destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: jornada. Els divendres de l'esport.  
Nom de l'activitat: Exercici físic i envelliment actiu (esport post 50 anys d'edat).  
Àrea temàtica: Salut.  
Modalitat: presencial.  
Codi: LQI-GD-02-2781.  
Càrrega lectiva: 4 hores, de 09.30 a 13.30 hores.  
Lloc de celebració: València, edifici Culturarts, plaça de Viriat, s/n.  
Data de celebració: 28 d'octubre de 2016.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: de l'1 al 27 d'octubre de 2016, els dos inclosos.  
Nombre de places: 60.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Entrenadors i tècnics esportius.  
- Persones que tinguen o cursen estudis relacionats amb l'activitat física.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Anatomia funcional avançada.  
Àrea temàtica: Salut.  
Modalitat: presencial.  
Codi: FME-UX-29-7567.  
Càrrega lectiva: 4 hores.  
Lloc de celebració: Alacant, Centre de Tecnificació Esportiva.  
Data de celebració: 4 de novembre de 2016, de 09.00 a 13.00 hores.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: de l'1 al 28 d'octubre de 2016, els dos inclosos.  
Nombre de places: 100.  
Direcció acadèmica: Secció d'Activitat Física i Esport d'Alacant.  
Professorat: Juan Francisco Lisón Párraga, Doctor en Medicina. Doctor en Ciències de l'Activitat Física i l'Esport. director del Departament de Medicina de la Facultat de Ciències de la Salut. Universitat CEU Cardenal Herrera.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Monitors en equips esportius i clubs.  
- Persones que tinguen o cursen estudis relacionats amb l'activitat física.  
- Persones vinculades a l'àmbit de l'esport en general.  
  
  
Acció formativa: jornada.  
Nom de l'activitat: Ús de les noves tecnologies en la planificació i control en la càrrega d'entrenament en esports individuals i col·lectius.  
  
Àrea temàtica: Rendiment.  
Modalitat: presencial.  
Codi: YFH-CQ-48-4294.  
Càrrega lectiva: 5 hores.  
Lloc de celebració: Aula d'informàtica FCAFE - Universitat de València.  
Data de celebració: 26 de novembre de 2016.  
Col·labora: FCAFE - Universitat de València.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 17 d'octubre al 15 de novembre de 2016, els dos inclosos.  
Nombre de places: 50.  
Direcció acadèmica: Florentino Huertas Olmedo.  
Professorat:  
Florentino Huertas Olmedo, professor de la FCCAFD de la Universitat Catòlica de València. Javier Zahonero Miralles, professor de la FCCAFD de la Universitat Catòlica de València.  
Dídac Navarro Martínez, professor de la FCCAFD de la Universitat Catòlica de València.  
José Vicente Sánchez Alarcos Díaz-Pintado, professor de la FCCAFD de la Universitat Catòlica de València.  
Import de la taxa: 16,34 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: curs.  
Nom de l'activitat: Gestió i manteniment d'instal·lacions esportives.  
  
Àrea temàtica: Gestió.  
Modalitat: en línia.  
Codi: RZX-GS-89-1616.  
Càrrega lectiva: 4 hores en línia.  
Lloc de celebració: Plataforma SAPS Generalitat Valenciana.  
Data de celebració: del 21 de novembre al 2 de desembre de 2016.  
Inscripció: en línia a través de la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 14 d'octubre al 14 de novembre de 2016, els dos inclosos.  
Nombre de places: 150.  
Direcció acadèmica: David Torró i Enguix.  
Professorat: David Torró i Enguix, tècnic de gestió esportiva, llicenciat en Educació Física.  
Import de la taxa: gratuïta.  
Destinataris:  
- Gestors d'instal·lacions esportives.  
- Gestors esportius d'instal·lacions públiques autonòmiques i locals.  
- Gestors de federacions, clubs i entitats esportives.  
- Persones vinculades a l'àmbit de l'esport en general.